สวัสดีค่ะ รบกวนสอบถามเรื่องการทำหมัน ตอนนี้อายุ 45 ปี อยากทำหมัน ขอคำแนะนำจากคุณควรทำหมันแบบไหนดีคะ ส่องกล้อง หรือว่าแบบไหนที่เร็วและไม่เจ็บค่ะ
สวัสดีค่ะ การทำหมันเป็นวิธีคุมกำเนิดแบบถาวรสำหรับผู้ชายและผู้หญิง โดยทางการแพทย์หมายถึงการป้องกันอสุจิหรือสเปิร์มเข้าไปปฏิสนธิกับไข่จนเกิดการฝังตัวขึ้นในโพรงมดลูกของผู้หญิงการทำหมันมีทั้งแบบการผ่าตัดทางหน้าท้อง แพทย์จะกรีดเปิดแผลบริเวณสะดือ จากนั้นจึงตัดและผูกท่อนำไข่ การผ่าตัดผ่านกล้อง โดยแพทย์จะสอดอุปกรณ์และเครื่องมือพิเศษเข้าไปในช่องท้อง จากนั้นอาจใช้วิธีการจี้ไฟฟ้า การตัดท่อนำไข่ หรือใช้อุปกรณ์พิเศษในรูปแบบต่าง ๆ ไปรัดท่อรังไข่ให้ตีบตันหากต้องการวิธีที่เจ็บน้อยโดยเฉพาะหลังผ่าตัด การส่องกล้องซึ่งมีแผลเล็กกว่าอาจจะเป็นทางเลือกที่ดี แต่อย่างไรก็ตามควรพูดคุยกับสูตินรีแพทย์ที่ทำการผ่าตัดโดยตรงว่าสภาพร่างกายเราเหมาะกับวิธีใด มีข้อห้ามในวิธีใดหรือเปล่าอีกครั้งนะคะ